Source: http://sivota-news.blogspot.gr/2015/11/
Timestamp: 2018-04-20 23:58:41+00:00
Document Index: 30357582

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Νοεμβρίου 2015 ~ SIVOTANEWS
Βίντεο Highlights: Ποσειδων Ηγουμ. - Σύβοτα 3-0
Παρακολουθείτε το βίντεο με τις φάσεις και τα γκολ από το ματς Ποσειδων Ηγουμ. - Σύβοτα που κάλυψε αποκλειστικά η κάμερα του SIVOTANEWS.
ΒΑΘΜΟΛΟΓΙΑ - Α2 ΚΑΤΗΓΟΡΙΑ - 9η ΑΓΩΝΙΣΤΙΚΗ - 1ος ΓΥΡΟΣ
Το πρόγραμμα του Σ/Κ στο ΄Β τοπικό
ΟΑΕΔ: Οριστικός Πίνακας Κατάταξης 19.101 Ανέργων πλήρους απασχόλησης
Εχτές 27 - 11 - 2015 ύστερα από σχετική Απόφαση της Διοικήτριας του ΟΑΕΔ αναρτήθηκε στον διαδικτυακό τόπο του ΟΑΕΔ www.oaed.gr , στην ενότητα Ηλεκτρονικές Υπηρεσίες / Προγράμματα Κοινωφελούς Χαρακτήρα 2015 , ο Οριστικός Πίνακας Κατάταξης Ανέργων και ο Οριστικός Πίνακας Αποκλειόμενων Ανέργων, στο πλαίσιο της πράξης «Προώθηση της απασχόλησης μέσω προγραμμάτων κοινωφελούς χαρακτήρα, σε επιβλέποντες φορείς για 19.101 θέσεις πλήρους απασχόλησης » .
Ύστερα από τα ανωτέρω, καλούνται οι επιλεγέντες για τοποθέτηση άνεργοι να προσέλθουν - εντός προθεσμίας πέντε (5) εργάσιμων ημερών από την ενημέρωσή τους - στις Υπηρεσίες του Οργανισμού (ΚΠΑ2) στις οποίες ανήκει ο Επιβλέπων Φορέας ή η Υπηρεσία Τοποθέτησής τους , προκειμένου να παραλάβουν Συστατικό Σημείωμα υπόδειξης και να παρουσιαστούν στους Επιβλέποντες Φορείς ή στις Υπηρεσίες Τοποθέτησής τους .
Για τη διαδικασία υπόδειξης και την προσκόμιση των σχετικών δικαιολογητικών στους επιβλέποντες φορείς οι ωφελούμενοι άνεργοι μπορούν να ενημερωθούν από τον διαδικτυακό τόπο του ΟΑΕΔ www. oaed.gr , στην ενότητα Ηλεκτρονικές Υπηρεσίες / Προγράμματα Κοινωφελούς Χαρακτήρα / « Οδηγός Εφαρμογής Προγράμματος Κοινωφελούς Χαρακτήρα » και από τις αρμόδιες Υ πηρεσίες του Οργανισμού (ΚΠΑ2) .
27.11.2015 ΟΡΙΣΤΙΚΟΣ ΠΙΝΑΚΑΣ ΕΠΙΤΥΧΟΝΤΩΝ (ZIP) (Ταξινόμηση ανά Υπηρεσία Τοποθέτησης,Ειδικότητα, Σειρά Κατάταξης)
27.11.2015 ΟΡΙΣΤΙΚΟΣ ΠΙΝΑΚΑΣ ΑΠΟΚΛΕΙΟΜΕΝΩΝ (ZIP)
27.11.2015 ΟΡΙΣΤΙΚΟΣ ΠΙΝΑΚΑΣ ΕΠΙΛΑΧΟΝΤΩΝ
Αριθ. Πρωτοκόλλου Αίτησης από 21/2015/000013923485 έως21/2015/000013983275 : Αρχείο 1 (ΖΙP)
Αριθ. Πρωτοκόλλου Αίτησης από 21/2015/000013983276 έως21/2015/000014039716 : Αρχείο 2 (ΖΙP)
Αριθ. Πρωτοκόλλου Αίτησης από 21/2015/000014039717 έως21/2015/000014136628 : Αρχείο 3 (ΖΙP)
Αριθ. Πρωτοκόλλου Αίτησης από 21/2015/000014136629 έως21/2015/000014235837 : Αρχείο 4 (ΖΙP)
Αριθ. Πρωτοκόλλου Αίτησης από 21/2015/000014235838 έως21/2015/000014308549 : Αρχείο 5 (ΖΙP)
Αριθ. Πρωτοκόλλου Αίτησης από 21/2015/000014308550 έως21/2015/000014440317 : Αρχείο 6 (ΖΙP)
Αριθ. Πρωτοκόλλου Αίτησης από 21/2015/000014440318 έως21/2015/000014522911 : Αρχείο 7 (ΖΙP)
Αριθ. Πρωτοκόλλου Αίτησης από 21/2015/000014522912 έως21/2015/000014563245 : Αρχείο 8 (ΖΙP)
Αριθ. Πρωτοκόλλου Αίτησης από 21/2015/000014563246 έως21/2015/000014588079 : Αρχείο 9 (ΖΙP)
27.11.2015 Οριστικοί Πίνακες Κατάταξης Επιλαχόντων ανα φορέα και ειδικότητα και επιλογή με βάση τις δηλωθείσες προτιμήσεις
Αρχείο Επιλαχόντων ανά φορέα και ειδικότητα με βάση την δηλωθείσα προτίμηση 1 (ZIP)
Αρχείο Επιλαχόντων ανά φορέα και ειδικότητα με βάση την δηλωθείσα προτίμηση 2 (ZIP)
Αρχείο Επιλαχόντων ανά φορέα και ειδικότητα με βάση την δηλωθείσα προτίμηση 3 (ZIP)
Τοποθέτηση της Λαϊκής Συσπείρωσης για τον προϋπολογισμό του Δήμου Ηγουμενίτσας
· Συμφωνούμε με την εισήγηση ότι κατά την διαδικασία σύνταξης του προϋπολογισμού μετράς τι και από πού εισπράττεις, και πως αυτά θα τα διαθέσεις. Προφανώς αν δεν εισπράττεις δεν έχεις και την δυνατότητα να διαθέσεις χρήματα για κάποιο σκοπό. Δύσκολο πράγματι το έργο των οικονομικών υπηρεσιών. Φανατιστείτε πόσο πιο δύσκολο γίνεται αυτό στις λαϊκές οικογένειες ,πολύ περισσότερο όταν υπάρχουν και άνεργα μέλη τους.
· Μιλώντας με νούμερα , είναι εγγεγραμμένο στα έσοδα το ποσό των 497.580 euro από ΣΑΤΑ για έργα, σε σχέση με 585.800 euro το 2015. Αν λάβουμε υπό όψιν ότι από αυτά μόνο τα 165.860 euro ήλθαν από το κεντρικό κράτος στον Δήμο μας τότε το έργο γίνεται ακόμα πιο δύσκολο. Αν δε υπολογίσουμε ότι από τα παρακρατηθέντα 616.000 euro που έπρεπε να έλθουν στον Δήμο από το κεντρικό κράτος το 2015 δεν ήλθε ούτε 1 euro τότε πως θα γίνουν έργα ,πως θα ικανοποιηθούν οι λαϊκές ανάγκες;
· Στην εισήγηση σωστά αναφέρθηκε ότι τα κονδύλια είναι προκαθορισμένα ,και κουτσουρεμένα λέμε εμείς, από το Οικονομικό Παρατηρητήριο. Άρα μπαίνει σοβαρό θέμα όχι μόνο για το πώς θα παράξει έργο ό Δήμος αλλά ακόμα και το πώς θα επιβιώσει. Ακόμα και το τι κουβεντιάζουμε εμείς εδώ σήμερα.
· Το κεντρικό κράτος προφανώς δεν εκπληρώνει τις υποχρεώσεις του απέναντι στους Δήμους. Συνεχίζεται η ίδια πολιτική όπως από τις προηγούμενες κυβερνήσεις Παπανδρέου και Σαμαρά. Ο κρατικός προϋπολογισμός που συζητιέται αυτές τις ημέρες στην βουλή προβλέπει ακόμα πιο μειωμένη χρηματοδότηση για την Τοπική Διοίκηση.
· Σας είναι γνωστό ότι το ΚΚΕ έχει καταψηφίσει στην βουλή τον «Καλλικράτη». Η δε «Λαϊκή Συσπείρωση» είχε κάνει προεκλογικά σημαία την κατάργηση του. Ωστόσο ο συγκεκριμένος νόμος προβλέπει συγκεκριμένα ποσά που πρέπει να αποδίδονται στους Δήμους. Με βάση λοιπόν τους 3852/10, 4223/13, 4071/12 θα έπρεπε να δίνονται 3,827 δις euro στην Τοπική Διοίκηση. Αντί αυτού του ποσού προβλέπονται από τον προϋπολογισμό 2,583 δις euro. Δηλαδή παρακρατείται για μια ακόμα χρονιά αυθαίρετα από τη μη εφαρμογή αυτού του νόμου που φοροληστεύει το λαϊκό εισόδημα το ποσό των 1,244 δις euro. Άρα έχουμε επιλεκτική εφαρμογή του νόμου ,με τον οποίο τονίζουμε πάλι ότι εμείς διαφωνούμε. Άρα αυτή την χρονιά θα σφίξει ακόμα περισσότερο το ζωνάρι. Άρα χωρίς αγώνα ,χωρίς διεκδίκηση, τίποτα δεν μπορεί γίνει ούτε από όσα αναφέρονται στην εισήγηση.
· Να επισημάνουμε ότι το «Οικονομικό παρατηρητήριο» θα συνεχίσει με άλλο όνομα πλέον σαν «Επιτροπή Οικονομικής Ανασυγκρότησης των ΟΤΑ» , ότι η Π.Ν.Π. για αναγκαστική μεταφορά αποθεματικών και διαθεσίμων έχει πάρει μόνιμο χαρακτήρα.
· Να επισημάνουμε επίσης ότι η αρχή της Ανταποδοτικότητας είναι η κατεύθυνση που δίνεται από το κεντρικό κράτος. Είναι καθαρή η εγκύκλιος για τις προσλήψεις . Αν θέλετε προσλήψεις πρέπει να τις καλύψετε με δικά σας χρήματα. Θα αναγκαστούν έτσι οι Δήμοι που έχουν τρομερές ελλείψεις σε προσωπικό να αυξήσουν τους φόρους στους δημότες .Πάλι τα λαϊκά στρώματα που είναι η συντριπτική πλειοψηφία των κατοίκων και ήδη φορολογούνται άγρια από το κεντρικό κράτος, θα «πληρώσουν το μάρμαρο».
· Εκείνο που προβάλλεται είναι ότι με τον κατάλληλο προγραμματισμό μπορούν να γίνουν έργα μέσω του ΕΣΠΑ. Η αλήθεια όμως είναι ότι έργα που αφορούν την ικανοποίηση των λαϊκών αναγκών όπως αντιπλημμυρικά, αντισεισμικής και αντιπυρικής προστασίας δεν χρηματοδοτούνται από το ΕΣΠΑ. Βλέπετε δεν αποφέρουν κέρδη στους επιχειρηματικούς ομίλους. Τα δε προγράμματα των κοινωνικών υποδομών που γίνονται με αξιοποίηση κονδυλίων από την Ε.Ε. όπως παιδικοί σταθμοί, ΚΗΦΗ,ΚΔΑΠ, «βοήθεια στο σπίτι» χρηματοδοτούνται με το σταγονόμετρο και αυτά όχι μόνιμα και σταθερά.
· Είναι καθαρό ότι ο κρατικός προϋπολογισμός είναι ένας βασικός μηχανισμός αναδιανομής του παραγόμενου πλούτου. Τα παίρνει από τους πολλούς και τα δίνει στους λίγους , δηλαδή τα παίρνει από τα λαϊκά στρώματα και τα δίνει στο κεφάλαιο. Σε αυτό το πλαίσιο ευθυγραμμίζονται και οι προϋπολογισμοί των Δήμων. Εργαλείο σε αυτή την κατεύθυνση είναι η λειψή χρηματοδότηση τους από τον κρατικό προϋπολογισμό.
· Είναι πλέον καθαρό ότι η οικονομική ασφυξία στον Δήμο θα συνεχιστεί και θα ενταθεί. Μέσω δε αυτής η μετατροπή του Δήμου σε Α.Ε. πώλησης κοινωνικών υπηρεσιών. Είναι ανάγκη να αντιδράσουμε σαν Δ.Σ..
· Είναι κατανοητό ότι δεν μπορούμε να ψηφίσουμε αυτόν τον προϋπολογισμό. Καλούμε και εσάς να κάνετε το ίδιο. Το Δ.Σ. έχει υποχρέωση να καλέσει τους δημότες μας , τα λαϊκά στρώματα που πλήττονται από αυτήν την πολιτική να την αντιπαλέψουν.
· Η «Λαϊκή Συσπείρωση» καλεί τους κατοίκους αυτού του τόπου ,τους εργαζόμενους ,τους μικρούς αυτοαπασχολούμενους ΕΒΕ και αγρότες μέσα από τα Σωματεία ,τους Συλλόγους , επιτροπές αγώνα να βγουν στον δρόμο ,να δηλώσουν αγωνιστικά την αντίθεση τους ενάντια σε αυτή την πολιτική που κάνει τους πλούσιους πλουσιότερους και τους φτωχούς φτωχότερους.
Διήμερο σεμινάριο στην Ηγουμενίτσα για τις μεθόδους και τις τεχνικές για την βελτίωση της συνολικής τουριστικής εμπειρίας
11/27/2015 No comments
"Μέθοδοι και Τεχνικές για την βελτίωση της συνολικής τουριστικής εμπειρίας" ειναι ο τίτλος του σεμιναρίου που διοργανώνει η Περιφερειακή Ενότητα Θεσπρωτίας, στο κτήριο της Περιφερειακής Ενότητας το διήμερο 3-4 Δεκεμβρίου.
Η Π.Ε. Θεσπρωτίας σε συνεργασία με διακρατικούς εταίρους από 8 χώρες (Κροατία, Ελλάδα, Ιταλία, Σλοβε-νία, Σερβία, Μαυροβούνιο, Βοσνία-Ερζεγοβίνη και Αλβανία) συμμετέχει στην υλοποίηση του έργου «HERA – Sustainable tourism management of Adriatic HERitage» στο πλαίσιο του Προγράμματος Διασυνοριακής Συνερ-γασίας ΙΡΑ ADRIATIC CBC. Το έργο HERA πραγματεύεται ορισμένες από τις σημαντικότερες προκλήσεις που αφορούν τους τομείς του-ρισμού & πολιτισμού όλων των συμμετεχουσών χωρών… Ενδεικτικά αναφέρονται:
* Η έλλειψη ολοκληρωμένης στρατηγικής για τη διαχείριση και προώθηση της πολιτιστικής κληρονο-μιάς της Αδριατικής
* Η ανεπαρκής συμμετοχή των τοπικών φορέων σε δράσεις προώθησης και αξιοποίησης της πολιτι-στικής κληρονομιάς
* Η υψηλή εποχικότητα της τουριστικής ζήτησης * Η άνιση ανάπτυξη της τουριστικής προσφοράς μεταξύ των χωρών της Αδριατικής και τέλος,
* Η απουσία προβολής της Αδριατικής ως ενός μοναδικού πολιτιστικού και τουριστικού προορισμού στις διεθνείς αγορές.
Στο πλαίσιο υλοποίησης του έργου η Π.Ε. Θεσπρωτίας διοργανώνει συζήτηση στρογγυλής τράπεζας, με σκοπό το διάλογο μεταξύ των συμμετεχόντων, τη συλλογή σχολίων και προτάσεων αναφορικά με το Κοινό Σχέδιο Δράσης που έχει αναπτυχθεί στο πλαίσιο του έργου, καθώς και την ενίσχυση των δεσμών μεταξύ των εμπλεκόμενων.
ΠΕΜΠΤΗ 3 ΔΕΚΕΜΒΡΙΟΥ 11:00 – 11:10 Προσέλευση – Εγγραφή Συμμετεχόντων 11:10 – 11:20 Καλωσόρισμα και Σύντομη Παρουσίαση του έργου HERA Αντώνης Μπάρμπας, ΠΕ Θεσπρωτίας 11:20 – 11:40 Πολιτιστικές Διαδρομές ΠΕ Θεσπρωτίας Δήμητρα Μαρκέτου, TREK Consulting ΑΕ 12:40 – 12:20 Η έννοια της Ερμηνείας (Τι είναι, πως σχεδιάζεται και πως αξιολογείται) Δήμητρα Μαρκέτου, TREK Consulting ΑΕ Διάλλειμα για καφέ 12:30 – 13:00 Μέσα διάδοσης και Τεχνικές για την σωστή Ερμηνεία Δήμητρα Μαρκέτου, TREK Consulting ΑΕ Σεμινάριο με Θέμα: «Μέθοδοι και Τεχνικές για τη βελτίωση της συνολικής τουριστικής εμπειρίας στην Π.Ε. Θεσπρωτίας»
ΠΑΡΑΣΚΕΥΗ 4 ΔΕΚΕΜΒΡΙΟΥ 10:00 – 10:30 Προσέλευση – Εγγραφή Συμμετεχόντων 10:30 – 14:00 Αναχώρηση με πούλμαν για περιήγηση σε πολιτιστική διαδρομή της ΠΕ Θεσπρωτίας. Κατά τη διάρκεια της διαδρομής οι συμμετέχοντες θα έχουν τη δυνατότητα να ζήσουν μια συνολική τουριστική εμπειρία. Κατά τη διάρκεια της περιήγησης θα γίνουν ενδιάμεσες στάσεις για καφέ και γεύμα. 14:00 Επιστροφή στην ΠΕ Θεσπρωτίας
Ανακοίνωση από το Σωματείο Εμποροϋπαλλήλων και Λοιπών Ιδιωτικών Υπαλλήλων Θεσπρωτίας
Το Σωματείο Εμποροϋπαλλήλων και Λοιπών Ιδιωτικών Υπαλλήλων χαιρετίζει όλους τους συναδέλφους που συμμετείχαν στις εκλογές του σωματείου, αλλά και αυτούς που ταλαντευτήκαν και που για διάφορους λόγους δεν έκαναν αυτό το βήμα.
Η αύξηση ψηφισάντων κατά 50% είναι όπλο στη δύναμη των εργαζομένων αλλά γεμίζει με ακόμα μεγαλύτερες ευθύνες τη νέα Διοίκηση.
Σε μια εποχή που η επίθεση του κεφαλαίου εντείνετε, η συμμετοχή και η δράση όλων των εργαζομένων μέσα από το σωματείο είναι αναγκαία για την αντιμετώπιση των προβλημάτων και την ίδια την επιβίωση μας σαν εργαζόμενοι.
Σας καλούμε σε παραπέρα μαζικοποίηση του σωματείου μας και την συμμετοχή σας στην καθημερινή του δράση.
Σχετικά με μια ανακοίνωση που είδε το φως της δημοσιότητας σαν ‘’ταξική πορεία’’ -προφανώς είναι ο μεμονωμένος Υποψήφιος, - και την χολή που στάζει κατά του ΠΑΜΕ - βρήκαν από ότι φαίνετε τον ‘’αντίπαλο’’ και το άλλοθι τους για την σύμπλευση τους με τον κυβερνητικό συνδικαλισμό - και τους ισχυρισμούς του για νόμιμες η όχι διαδικασίες κατάρτισης ψηφοδελτίων και την κατανομή των εδρών, θα θέλαμε να διευκρινίσουμε τα εξής:
Η συγκρότηση, η κατάρτιση των ψηφοδελτίων όπως και η κατατομή των εδρών, γίνετε από την εκλεγμένη εφορευτική επιτροπή από την Γ.Σ. του σωματείου και με την παρουσία δικαστικού αντιπροσώπου, με βάσει το τι προβλέπει το καταστατικό του σωματείου και ο σχετικός νόμος που καθορίζει την λειτουργία τους, κι όχι από τις επιθυμίες κάποιας πλειοψηφίας η μειοψηφίας.
Αυτό θα έπρεπε να το γνωρίζουν οι συντάκτες της σχετικής ανακοίνωσης καταγγελίας εφόσον συμμετέχουν στα κοινά.
Αυτή η διαδικασία ακολουθήθηκε και σε αυτές τις εκλογές.
Ο οποιονδήποτε άλλος ισχυρισμός αποσκοπεί στην συκοφάντηση και μόνον του σωματείου, του ταξικού προσανατολισμού που έχει, και της απερχόμενης διοίκησης του η οποία μπήκε στην διαδικασία έγκρισης η όχι της δράσης της από τους συναδέρφους τόσο στην Γ.Σ. όσο και στις εκλογές, και έτυχε της πλήρους έγκρισης και παραπέρα ενίσχυση της.
Κάνουμε καθαρό λοιπόν ότι, το Σωματείο είναι ανοιχτό σε όλους τους συναδέλφους, εργαζόμενους και ανέργους, τους οποίους και για άλλη μια φορά τους καλούμε να εγγραφούν και να συμμετέχουν.
Διαβεβαιώνοντας ότι το σωματείο θα συνεχίσει να πορεύετε ταξικά, αγωνιστικά για την προάσπιση των συμφερόντων των συναδέλφων και των εργαζομένων γενικότερα.
Ηγουμενίτσα: Διανομή τροφίμων (ρύζι) στη Διεύθυνση Πρόνοιας
Καλούνται οι δικαιούχοι δωρεάν τροφίμων έτους 2013, που υπέβαλαν δικαιολογητικά στη Διεύθυνση Πρόνοιας, να προσέλθουν για την παραλαβή του ρυζιού που δεν είχαν παραλάβει.
Η διανομή του ρυζιού θα γίνεται καθημερινά, από ώρα 11:00 π.μ. έως 13:00 μ.μ., όπισθεν του κτιρίου «Παλαιάς Μαθητικής Εστίας» στην Ηγουμενίτσα από Δευτέρα 30 Νοεμβρίου 2015.
2665029071
2665021003
Δείτε το Δημοτικό Συμβούλιο Ηγουμενίτσας της Τετάρτης
Άγνωστοι δράστες διέρρηξαν τα ξημερώμα της Πέμπτης, το κτίριο στο οποίο στεγάζεται η εφορία Ηγουμενίτσας.
Οι δράστες, αφού έσπασαν την τζαμαρία στην πίσω είσοδο της εφορείας, στην πλευρά της λαϊκής αγοράς, εισήλθαν στο εσωτερικό της και προσπάθησαν να κλέψουν ότι μπορούσαν.
Ευτυχώς δεν κατάφεραν να διαρρήξουν τα ταμεία τόσο της εφορίας όσο και της τράπεζας της Ελλάδος.
Σύμφωνα με πληροφορίες του Ράδιο Ηγουμενίτσα, το μόνο που κατάφεραν να εντοπίσουν, είναι μικροποσό (περίπου 500€) από το ταμείο του συλλόγου των εργαζομένων.
Έρευνα για το περιστατικό διενεργεί η Ασφάλεια Ηγουμενίτσας για τον εντοπισμό των άγνωστων δραστών.
Τα σημεία όπου μπορεί κανείς να έχει ελεύθερη πρόσβαση στο διαδίκτυο είναι τα παρακάτω:
· Πλατεία Δημαρχείου Ηγουμενίτσας
· Κεντρική Πλατεία Μαργαριτίου
· Κεντρική Πλατεία Πέρδικας
· Κεντρική Πλατεία Νέας Σελεύκειας
· Παραλιακή Πλατεία Πλαταριάς
· Παραλιακή Πλατεία Συβότων
Συνεχίζουμε να εργαζόμαστε στοχεύοντας στην επέκταση του ασύρματου δικτύου και στον υπόλοιπο Δήμο.
Ψηφίστηκε ο προϋπολογισμός του Δήμου Ηγουμενίτσας Δείτε το βίντεο της συνεδρίασης
Με 13 θετικούς ψήφους ψηφίστηκε εχτές το απόγευμα ο προϋπολογισμός του Δήμου Ηγουμενίτσας για το έτος 2016
Η Ε.Λ.Μ.Ε Θεσπρωτίας στηρίζει την πρωτοβουλία εκπαιδευτικών για τους πρόσφυγες
Η Ε.Λ.Μ.Ε Θεσπρωτίας στηρίζει την ακόλουθη πρωτοβουλία εκπαιδευτικών σε σχέση με το προσφυγικό πρόβλημα:
Καλεί κάθε μαθητή και κάθε εκπαιδευτικό των σχολείων του Νομού να συνεισφέρουν από 0,50 €, ώστε με το χρηματικό ποσό που θα συγκεντρωθεί να αγοραστούν γαλότσες για τα παιδιά των προσφύγων που φτάνουν στα νησιά του Αιγαίου. Η δράση αυτή είναι στοχευμένη. Αν τα πόδια των μικρών παιδιών μένουν στεγνά, απομακρύνονται σοβαροί κίνδυνοι για την υγεία και την ίδια τους τη ζωή, όπως είναι η σηψαιμία!
Σε κάθε σχολείο ένας εκπαιδευτικός κι ένας εκπρόσωπος των μαθητών μπορούν να λειτουργήσουν ως σύνδεσμοι και να αναλάβουν τη συγκέντρωση των χρημάτων σε συνεργασία με τις μαθητικές κοινότητες.
Συγκεντρώνουμε χρήματα μέχρι την Παρασκευή 11 Δεκεμβρίου 2015.
Ας αποδείξουμε ότι ο εκπαιδευτικός κόσμος μπορεί να είναι έμπρακτα αλληλέγγυος κι ας δώσουμε στους μαθητές την ευκαιρία να συμμετέχουν σε μια διαδικασία που διδάσκει την ανθρωπιά!...
Τηλέφωνο επικοινωνίας: 694 4339 408
Email : ninathesp@yahoo.gr
Σύλλογος Εργαζομένων ΟΤΑ Θεσπρωτίας: Στάση εργασίας την Πέμπτη και συγκέντρωση στον ΟΑΕΔ για τα 5μηνα
ΟΛΟΙ ΣΤΗ ΣΤΑΣΗ ΕΡΓΑΣΙΑΣ ΤΗΝ ΠΕΜΠΤΗ 26-11-2015 ΑΠΟ ΤΙΣ 11:30 ΜΕΧΡΙ ΤΟ ΤΕΛΟΣ ΤΟΥ ΩΡΑΡΙΟΥ ΑΛΛΑ ΚΑΙ ΣΤΗ ΣΥΓΚΕΝΡΩΣΗ ΜΠΡΟΣΤΑ ΑΠΟ ΤΟΝ ΟΑΕΔ ΗΓΟΥΜΕΝΙΤΣΑΣ ΣΤΙΣ 12:00.
Συναδέλφοισσα– συνάδελφε 5μηνίτη. Μετά από δύσκολους αγώνες που δώσαμε το προηγούμενο διάστημα ενιαία και συντονισμένα, κόντρα στην συγκυβέρνηση, του ΟΑΕΔ και τις δημοτικές αρχές που βολεύονται με αυτές τις εργασιακές σχέσεις γαλέρας, καταφέραμε κατακτήσαμε το αυτονόητο. Να έχουμε ίσα εργασιακά δικαιώματα με το μόνιμο προσωπικό (ωράριο, άδειες, ΜΑΠ, γάλα κ.τ.λ) εκτός από το μισθό. Τους δείξαμε ότι οι μαζικοί, οι σωστά προσανατολισμένοι αγώνες φέρνουν αποτελέσματα.
Ήρθε η στιγμή να διεκδικήσουμε το αυτονόητο. Να είμαστε κανονικοί εργαζόμενοι και όχι ωφελούμενοι ώστε να έχουμε κανονικό μισθό και ΌΧΙ τα ψίχουλα των 495 ευρώ που σε καμιά περίπτωση δεν μπορούν να ικανοποιήσουν τις ατομικές ανάγκες μας.
Απαιτούμε τη πρόσληψη μας. Διεκδικούμε το δικαίωμα μας στη ΜΟΝΙΜΗ και ΣΤΑΘΕΡΗ ΔΟΥΛΕΙΑ με πλήρη Εργασιακά και Ασφαλιστικά Δικαιώματα.
Σήμερα παλεύουμε για να μην ξανά γυρίσουμε στην ΑΝΕΡΓΙΑ και την ανασφάλεια για το τι θα ξημερώσει. Δεν μπορεί μια ζωή να εξαρτιόμαστε από τη πενιχρή σύνταξη των γονιών μας. Έχουμε υποχρέωση να αγωνιστούμε για τους εαυτούς μας και για τα παιδιά μας. Απαιτούμε να ζήσουμε με αξιοπρέπεια.
Ο Σύλλογος Εργαζομένων ΟΤΑ Ν Θεσπρωτίας έχει κηρύξει για τη ΠΕΜΠΤΗ 26-11-2015 ΣΤΑΣΗ ΕΡΓΑΣΙΑΣ από τις 11:30 ΜΕΧΡΙ ΤΟ ΤΕΛΟΥΣ του ΩΡΑΡΊΟΥ για να βοηθήσει ώστε να πάρουμε μαζικά μέρος στη ΣΥΓΚΕΝΤΡΩΣΗ στις 12:00 μπροστά στον ΟΑΕΔ ΗΓΟΥΜΕΝΙΤΣΑΣ και ενιαία μαζί με τους Μόνιμους να παλέψουμε για ΜΟΝΙΜΗ και ΣΤΑΘΕΡΗ ΔΟΥΛΕΙΑ.
Αυτή την Πέμπτη η κυβέρνηση δεσμεύτηκε να μας απαντήσει τι θα κάνει με τους εργαζόμενους στα προγράμματα του ΟΑΕΔ, μετά τη μαζική συγκέντρωση της προηγούμενης Πέμπτης. Να είμαστε όλοι εκεί, με τους συναδέλφους στα πεντάμηνα, με το ΣΥΛΛΟΓΟ ΕΡΓΑΖΟΜΕΝΩΝ ΟΤΑ Ν ΘΕΣΠΡΩΤΙΑΣ , για να νιώσει η κυβέρνηση τη δύναμη του αγώνα μας, τη δύναμη των εργαζομένων που ενιαία διεκδικούν το δικαίωμά τους στη μόνιμη και σταθερή εργασία!
Πάρα τις έντονες καιρικές συνθήκες με λαμπρότητα τελέστηκε σήμερα Τετάρτη 25/11 η θεία λειτουργία στο εκκλησάκι της Αγ. Αικατερίνης στην Πλατεία του ''Μπιρμπιλιάτι'' στα Σύβοτα.
Ποια ήταν όμως η Αγ. Αικατερίνη και γιατί έγινε Αγία;
Η Αγία Αικατερίνη γεννήθηκε στην Αλεξάνδρεια και μαρτύρησε κατά την εποχή των βασιλέων Μαξιμιανού, Μαξεντίου και Μαξιμίνου. Με βασιλική καταγωγή, αφού ήταν κόρη του ηγεμόνος της Αλεξανδρείας, Κέστου, η Αικατερίνη φημιζόταν για το κάλλος και τη σοφία της.
Η μόρφωσή της ήταν βασισμένη στην αρχαία ελληνική παιδεία, στον Όμηρο, τον Αριστοτέλη και τον Πλάτωνα. Η μητέρα της Αικατερίνης ήταν κρυφή χριστιανή, αφού οι διωγμοί του Μαξιμιανού δεν της επέτρεπαν να φανερώσει την πίστη της.
Όταν έφτασε σε ηλικία γάμου, εκείνη δήλωσε " βρείτε ένα νέο να μου μοιάζει στα τέσσερα χαρίσματα που ομολογείτε, ότι ξεπερνώ τις άλλες νέες και τότε να τον κάνω σύζυγό μου, γιατί δεν καταδέχομαι να πάρω κατώτερό μου. Ψάξτε αν υπάρχει όμοιός μου στην ευγένεια, στον πλούτο, στη σοφία, και στην ωραιότητα. Αν του λείπει κάτι απ' αυτά δεν είναι άξιος για μένα".
Η μητέρα της απογοητευμένη πως αυτός ο άνδρας δεν θα βρισκόταν ποτέ, οδήγησε την κόρη της σε έναν πνευματικό ασκητή, που ζούσε έξω από την πόλη, για να ακούσει τη συμβουλή του. " Ξέρω έναν θαυμάσιο άνθρωπο, που σε υπερβαίνει σ' όλα τα χαρίσματα και σ' άλλα αναρίθμητα. Η ωραιότητά του νικά στη λάμψη τον ήλιο, η σοφία του κυβερνά όλα τα όντα, ο πλούτος του διαμοιράζεται σ' όλο τον κόσμο και δεν λιγοστεύει ποτέ, η ευγένειά του είναι ασύλληπτη και ακατανίκητη", της είπε, αναφερόμενος όμως στον Ιησού Χριστό!
Η Αικατερίνη νομίζοντας πως πρόκειται για επίγειο άρχοντα, απόρησε να τα χαρίσματα αυτά ήταν αληθινά και ζήτησε να τον συνατήσει! Τότε ο ασκητής της έδωσε μιά εικόνα της Παναγίας, που κρατούσε το θείο Βρέφος και της είπε: "Αυτή είναι η αειπάρθενος Μητέρα Εκείνου. Πάρε την και αφού κλείσης την πόρτα του δωματίου συ κάμε ολονύκτια προσευχή και παρακάλεσε αυτήν, που ονομάζεται Μαρία, να σου δείξη τον Υιόν της. Ελπίζω, ότι αν παρακαλέσεις με πίστη, θα σε ακούσει".
Πήρε η Αικατερίνη την εικόνα και όλη τη νύκτα κλεισμένη στο θάλαμό της προσευχόταν, όπως της είπε ο γέροντας. Από τον κόπο κοιμήθηκε και βλέπει σε όραμα την Παναγία με το θείο Βρέφος. Αλλά είχε στραμμένο το πρόσωπό του προς τη Μητέρα του, έτσι η κόρη έβλεπε τα νώτα του, επιθυμώντας να δη από μπροστά πήγε προς το άλλο μέρος, αλλά ο Χριστός έστρεφε πάλι το πρόσωπό του. Τούτο έγινε τρεις φορές.
Τότε άκουσε την Παναγία να λέει: " Κοίταξε, παιδί μου, τη δούλη σου Αικατερίνη, πόσο είναι ωραία και καλή". Το βρέφος αποκρίθηκε: " Είναι σκοτεινή και άσχημη, τόσο που δεν μπορώ να την δω καθόλου. Μητέρα μου, είναι αμαθής και πολύ χαμηλά όσο βρίσκεται σε τέτοια κατάστασι, ώστε δεν πρέπει να με δει στο πρόσωπο. Ας πάει στο γέροντα, που της έδωσε την εικόνα και ας κάνη ό,τι θα την συμβουλεύσει και τότε θα με δει".
Αμέσως μετά η Αικατερίνη γύρισε στα ανάκτορα και όλη τη νύκτα την πέρασε προσευχόμενη μέχρι την ώρα που κοιμήθηκε και είδε σε οπτασία την Παρθένο με το βρέφος, που κοίτταζε την Αικατερίνη, με πολύ ιλαρότητα. Στην ερώτηση της Θεομήτορος αν ήταν τώρα αρεστή η κόρη, ο Δεσπότης απάντησε:
"Τώρα έγινε ένδοξη η άσχημη και σκοτεινή, η πτωχή και χωρίς γνώσι έγινε πλούσια και πάνσοφη, η καταφρονεμένη και άσημη έγινε ευγενής και ένδοξη. Είναι στολισμένη με τέτοια χαρίσματα, ώστε επιθυμώ να τη μνηστευθώ για νύφη μου άφθορη".
"Δεν είμαι άξια, Υπερένδοξε Δέσποτα, να βλέπω τη βασιλεία σου, αλλά αξίωσέ με να συναριθμηθώ με τους δούλους σου", απάντησε η Αικατερίνη. Η Θεοτόκος τότε πήρε το δεξί χέρι της κόρης και της είπε: " Δώσε της, παιδί μου, δακτυλίδι σαν αρραβώνα, για να την αξιώσης της βασιλείας σου". Τότε ο Κύριος της έδωσε ένα ωραίο δακτυλίδι λέγοντας:
"Σήμερα σε παίρνω για νύφη μου αιώνια και άφθορη. Να φυλάξης αυτή τη συμφωνία. Να μην πάρης άλλον νυμφίο στη γη".
Για την πίστη της αυτήν και την τόλμη της να την εκφράσει δημοσίως, η Αγία Αικατερίνη βασανίστηκε, φυλακίστηκε και τελικά μαρτύρησε με τον αποκεφαλισμό της στις 25 Νοεμβρίου του 307. Το τίμιο λείψανό της Άγιοι Άγγελοι το μετέφεραν στο όρος Σινά, όπου μέχρι σήμερα τιμούν την Αγία. Η μνήμη της εορτάζεται την ημέρα του μαρτυρίου της, στις 25 Νοεμβρίου.
Χρόνια πολλά στις Κατερίνες που γιορτάζουν σήμερα!
ΠΡΟΣΟΧΗ: Εξαπατούν πολίτες στο όνομα του ΚΕΘΕΑ και του προβλήματος των ναρκωτικών...
Ανακοίνωση του «ΚΕΘΕΑ ΗΠΕΙΡΟΣ» με αφορμή καταγγελίες πολιτών για την ύπαρξη ατόμων που χρησιμοποιώντας το όνομα του ΚΕΘΕΑ και των Θεραπευτικών Κοινοτήτων αποκομίζουν χρήματα για προσωπικό όφελος.
2) η πώληση περιοδικών αγνώστου προέλευσης με θέμα τα ναρκωτικά ή άλλων αντικειμένων σε εκκλησίες, στο δρόμο, σε υπηρεσίες, καταστήματα ή σπίτια.
Για το λόγο αυτό για ακόμα μία φορά εφιστά την προσοχή του κοινού, προκειμένου να μην πέφτει θύμα απάτης και εκμετάλλευσης. Όσοι πολίτες και φορείς είναι ευαισθητοποιημένοι και θα ήθελαν είτε να ενημερωθούν για τη λειτουργία του προγράμματος είτε να ενισχύσουν το έργο του μπορούν να απευθυνθούν στα παρακάτω τηλ. 26510 77010, 77020.
141.250€ στους Δήμους της Θεσπρωτίας για τα σχολεία
To ποσό των 25 εκατ. ευρώ κατανέμει στους δήμους της χώρας το υπουργείο Εσωτερικών με απόφαση του υπουργού Παναγιώτη Κουρουμπλή.
Πρόκειται για χρήματα που προέρχονται από τους ΚΑΠ (Δ’ Κατανομή) και προορίζονται για την κάλυψη λειτουργικών και λοιπών γενικών δαπανών των σχολείων πρωτοβάθμιας και δευτεροβάθμιας εκπαίδευσης χωρικής αρμοδιότητας των δήμων, σύμφωνα με την απόφαση.
ΕΡΩΤΗΣΗ Β. ΓΙΟΓΙΑΚΑ ΓΙΑ ΤΗ ΕΓΚΡΙΣΗ ΕΜΒΟΛΙΟΥ ΚΑΤΑ ΤΟΥ ΙΟΥ RSV ΑΠΟ ΤΙΣ ΕΠΙΤΡΟΠΕΣ ΤΟΥ Ε.Ο.Π.Υ.Υ. ΣΤΗΝ ΠΕΡΙΦΕΡΕΙΑ
Την ενεργοποίηση των επιτροπών του Ε.Ο.Π.Υ.Υ. σε πόλεις της περιφέρειας ώστε οι γονείς παιδιών κάτω των 2 ετών να μπορούν να προμηθευτούν το υψηλού κόστους εμβόλιο για τον ιό RSV ζητά με ερώτησή του ο βουλευτής Θεσπρωτίας της Νέας Δημοκρατίας κ. Β. Γιόγιακας.
ΘΕΜΑ: «Έγκριση από τις αρμόδιες Επιτροπές του Ε.Ο.Π.Π.Υ. των αιτημάτων χορήγησης εμβολίου για τον ιό RSV»
Ο αναπνευστικός συγκυτιακός ιός (RSV) έχει αναγνωριστεί ως μία από τις πιο κοινές αιτίες σοβαρών λοιμώξεων του κατώτερου αναπνευστικού συστήματος σε μικρά παιδιά παγκοσμίως. Σε επιδημιολογική μελέτη στην Ελλάδα, ο RSV αναγνωρίστηκε ως το κύριο αίτιο λοίμωξης του κατώτερου αναπνευστικού, για την οποία απαιτήθηκε νοσηλεία σε παιδιά ηλικίας μικρότερης του ενός έτους. Στις ομάδες υψηλού κινδύνου περιλαμβάνονται τα πρόωρα παιδιά (που γεννώνται κάτω από την 35η εβδομάδα κύησης και τα οποία στη χώρα μας υπολογίζονται σε 10.000 ετησίως) και τα παιδιά με σημαντική συγγενή καρδιοπάθεια. Η έξαρση του RSV παρουσιάζει εποχικότητα, με την πλειονότητα των λοιμώξεων να εμφανίζονται από τον Νοέμβριο μέχρι και τον Μάιο, με μήνες αυξημένης νοσηρότητας από Ιανουάριο μέχρι Μάρτιο.
Για την προστασία των βρεφών από λοιμώξεις του αναπνευστικού που αποδίδονται στον ιό RSV, έχει κριθεί και συμπεριληφθεί στον κατάλογο φαρμάκων του Εθνικού Οργανισμού Παροχής Υπηρεσιών Υγείας (Ε.Ο.Π.Υ.Υ.) το εμβόλιο SYNAGIS (δραστική ουσία Palivizumab). Το εν λόγω εμβόλιο έχει αποδειχθεί, βάσει των κλινικών πρωτοκόλλων, ιδιαίτερα αποτελεσματικό στην πρόληψη σοβαρών λοιμώξεων του αναπνευστικού, ιδίως για πρόωρα βρέφη και για τα βρέφη με βρογχοπνευμονική δυσπλασία.
Δεδομένου ότι το εν λόγω εμβόλιο είναι υψηλού κόστους, απαιτείται εξέταση και γνωμάτευση των σχετικών αιτημάτων των ασφαλισμένων γονέων από τις κατά τόπους Επιτροπές Φαρμάκων Εξωτερικού και Υψηλού Κόστους που έχουν συσταθεί με Απόφαση του Υπουργείου Υγείας (ΔΥ1δ/ΓΠ.16833/21.02.2014 Υ.Α.). Παρά το γεγονός ότι διανύουμε ήδη την περίοδο της εποχικής έξαρσης του ιού RSV, δεν έχουν ακόμα ενεργοποιηθεί οι αρμόδιες Επιτροπές του Ε.Ο.Π.Υ.Υ. σε πόλεις της περιφέρειας. Είναι χαρακτηριστικό ότι το ηλεκτρονικό σύστημα διαχείρισης και προέγκρισης φαρμάκων υψηλού κόστους που έχει αναπτύξει ο Οργανισμός δε δέχεται τις ηλεκτρονικές αιτήσεις των ασφαλισμένων, καθώς αναγράφεται το μήνυμα «η υγειονομική επιτροπή της περιοχής σας δεν έχει ακόμα ενεργοποιηθεί». Αποτέλεσμα τούτου είναι οι γονείς να στερούνται της δυνατότητας προληπτικού εμβολιασμού των παιδιών τους και να αυξάνεται δραματικά ο κίνδυνος νοσηρότητας, πρωτίστως για τις ομάδες υψηλού κινδύνου.
- Πότε πρόκειται να λειτουργήσουν οι κατά τόπους Επιτροπές του Ε.Ο.Π.Υ.Υ. στην περιφέρεια της χώρας οι οποίες είναι αρμόδιες για την εξέταση και την έγκριση των αιτημάτων που αφορούν τη χορήγηση του εμβολίου για τον ιό RSV.
Κυκλοφορεί σήμερα το νέο χαρτονόμισμα των 20 ευρώ
Σήμερα, 25 Νοεμβρίου θα κυκλοφορήσει το νέο χαρτονόμισμα των 20 ευρώ στην αγορά.
Το τραπεζογραμμάτιο της νέας σειράς, διαθέτει ένα καινοτόμο χαρακτηριστικό ασφαλείας, καθώς φέρει μία γυναικεία μορφή, η οποία γίνεται εμφανής στο φως.
Πρόκειται για πορτρέτο της Ευρώπης, που προέρχεται από ένα βάζο 2.000 χρόνων από τη νότια Ιταλία, το οποίο εκτίθεται στο Λούβρο.
Περιγράφοντας το νέο χαρτονόμισμα, το μέλος του διοικητικού συμβουλίου της Ομοσπονδιακής Κεντρικής Τράπεζας Καρλ Λούντβιχ Τίλε ανέφερε ότι «το νέο τραπεζογραμμάτιο των είκοσι ευρώ είναι σταθμός στην τεχνολογία των χαρτονομισμάτων» καθώς «το ολόγραμμα δεν μπορεί να αναπαραχθεί με μια απλή έγχρωμη φωτοτυπία».
Πρόβλεψη Ε.Μ.Υ. για έντονες βροχές και καταιγίδες το επόμενο τριήμερο στην Ήπειρο
11/24/2015 No comments
Από τη Διεύθυνση Πολιτικής Προστασίας της Περιφέρειας Ηπείρου, ανακοινώνεται ότι η Εθνική Μετεωρολογική Υπηρεσία γνωστοποίησε πως από την Tρίτη 24 Νοεμβρίου μέχρι και την Πέμπτη 26 Νοεμβρίου 2015, προβλέπεται ότι στην Ήπειρο θα σημειωθούν έντονες βροχές και καταιγίδες κατά τόπους ισχυρές.
Έναρξη μαθημάτων του Δημοσίου Ι.Ε.Κ. Ηγουμενίτσας για το Σπουδαστικό Έτος 2015-2016
ταχ. δ/νση: 28ης Οκτωβρίου 7, 46100 Ηγουμενίτσα
Τηλ. : 26650-26987
Fax: 26650-26985
Ιστοσελίδα: http://iek-igoum.thesp.sch.gr/
Σύλλογος εκπαιδευτικών Θεσπρωτίας: Συγκέντρωση sleeping bags και κουβερτών για τους πρόσφυγες
Το Διοικητικό Συμβούλιο του Συλλόγου Εκπαιδευτικών Π.Ε. Θεσπρωτίας αποφάσισε:
Ο Σύλλογός μας προχωράει στη συλλογή από τα μέλη του sleeping bags (για μεγάλους και παιδιά) και κουβερτών, για να τα διαθέσει σε χώρο που είναι συγκεντρωμένοι πρόσφυγες.
Συγκεκριμένα καλούμε όλους τους Συλλόγους Διδασκόντων να συγκεντρώσουν όσα από τα είδη αυτά μπορούν.
Ταυτόχρονα να ενημερώσουν και τους Συλλόγους Γονέων των Σχολείων τους ώστε και αυτοί να συμβάλλουν σε αυτή την προσπάθεια.
Η συγκέντρωση των υλικών να πραγματοποιηθεί έως 21 Δεκεμβρίου 2015 και να ειδοποιηθούν τα μέλη του Δ.Σ. για την παραλαβή τους.
Ο Σύλλογος μαζί με την τοπική ΕΛΜΕ, η οποία υλοποιεί ανάλογη δράση, θα παραδώσει τα υλικά στους πρόσφυγες τις ημέρες των εορτών.
Επισημαίνουμε ότι η συλλογή αφορά τα μέλη του Συλλόγου και όχι τους μαθητές και ότι τα πράγματα πρέπει να παραδοθούν καθαρά και συσκευασμένα.
Είμαστε δάσκαλοι και δείχνουμε την αλληλεγγύη μας στους λαούς που πλήττονται από την πείνα, τη φτώχεια, τους πολέμους.
Συζητάμε και μαθαίνουμε στους μαθητές μας το πραγματικό νόημα της αλληλεγγύης.
ΑΝΑΚΟΙΝΩΣΗ ΤΗΣ ΔΟΥ ΗΓΟΥΜΕΝΙΤΣΑΣ
ΕΝΗΜΕΡΩΣΗ ΤΡΟΠΟΠΟΙΗΣΗΣ ΡΥΘΜΙΣΕΩΝ Ν.4174/2013 ΚΑΙ Ν.4321/2015 ΒΑΣΕΙ ΤΟΥ Ν.4336/2015
Σας ενημερώνουμε ότι μετά την τροποποίηση του Ν. 4336/2015 έχουν μεταβληθεί τα ποσά των δόσεων των ρυθμίσεων τύπων 4117-4118 και 4132-4153.
Παρακαλούμε πριν προβείτε στην εξόφληση της δόσης της ρύθμισης να ενημερωθείτε από το ηλεκτρονικό σας ταχυδρομείο ή από τον λογιστή σας ή από τη Δ.Ο.Υ. για το νέο ποσό, προκειμένου να μην «απωλεσθεί» η ρύθμισή σας.
Την Τετάρτη 25/11/2015 θα τελεστεί λειτουργία στο εκκλησάκι της Αγ. Αικατερίνης στην Πλατεία του ''Μπιρμπιλιάτι'' στα Σύβοτα.
Μέτα την θεία λειτουργία θα προσφερθούν τσίπουρα και παραδοσιακοί μεζέδες.
Είχε έξοχη ευφυΐα και σε ηλικία 18 χρονών είχε σπουδάσει άριστα όλες τις ελληνικές επιστήμες, καθώς επίσης και τα δόγματα της χριστιανικής αλήθειας. Όταν, λοιπόν, επί αυτοκρατόρων Μαξιμιανού και Μαξεντίου οι χριστιανοί διώκονταν σκληρά, ή νεαρή Αικατερίνη δε δίστασε να παρουσιαστεί και να ομολογήσει Θεό το Σωτήρα Χριστό. ο έπαρχος πληροφορήθηκε ότι ή Αικατερίνη ήταν πολυμαθέστατη και φιλόσοφος, και προσπάθησε να την αποσπάσει από τη χριστιανική θρησκεία, φέρνοντας σε δημόσια συζήτηση μαζί της τους πιο σπουδαίους φιλοσόφους της Αλεξάνδρειας.
Αλλά ή μόρφωση της Αικατερίνης, με τη χάρη του Αγίου Πνεύματος, ήταν τόσο μεγάλη, ώστε τους ''αντιλέγοντας έλέγχειν'' (ΠρόςΤίτον, α' 9.) Ωστε, δηλαδή, ''να αποστομώνει εκείνους πού αντιλέγουν στην ορθή διδασκαλία''. Και μάλιστα, πολλούς απ' αυτούς έκανε χριστιανούς.
Μπροστά σ' αυτόν τον κίνδυνο, ο έπαρχος αφού σκληρά τη βασάνισε, τελικά την αποκεφάλισε. Αργότερα, στο όρος Σινά ο Ιουστινιανός έκτισε στη χάρη της μοναστήρι, πού σώζεται μέχρι σήμερα.
Ανακοίνωση της ΕΛΜΕ ΘΕΣΠΡΩΤΙΑΣ σχετικά με τις αιφνιδιαστικές μετακινήσεις συναδέλφων από τα σχολεία στα ΙΕΚ
« Καθηγητές για όλες τις δουλειές »
Κατεδαφίζοντας εργασιακά δικαιώματα
Η αιφνιδιαστική και πρωτοφανής απόφαση για μετακίνηση εκπαιδευτικών από τα Γυμνάσια και τα Λύκεια στα ΙΕΚ, δηλαδή σε δομές που δεν ανήκουν στη Δευτεροβάθμια εκπαίδευση, συνιστά μια κατάφωρη παραβίαση εργασιακών δικαιωμάτων και εγκαινιάζει το νέο πρότυπο του εργαζόμενου στην Εκπαίδευση: τον εκπαιδευτικό - λάστιχο, ικανό να εργάζεται μετακινούμενος σε όλο το Νομό παράλληλα σε 3 διαφορετικά σχολεία και τώρα και σε διαφορετικές βαθμίδες εκπαίδευσης από το Δημοτικό έως και τα Ι.Ε.Κ. με ωράριο και πρωινό και απογευματινό.
Χωρίς απόφαση των ΠΥΣΔΕ, χωρίς αίτηση των ενδιαφερομένων, χωρίς καν έλεγχο των πραγματικών αναγκών των σχολείων, τα οποία είναι απογυμνωμένα από εκπαιδευτικό και διοικητικό προσωπικό, χωρίς κανένα εκ των προτέρων προγραμματισμό.
Πρόκειται για μια πρωτοφανής καταστρατήγηση εργασιακών δικαιωμάτων, που έρχεται ως λογικό επακόλουθο της αύξησης του ωραρίου και συνιστά -για όποιον θέλει να βλέπει - περαιτέρω υποβάθμιση του εκπαιδευτικού και της λειτουργία των σχολείων.
Η ΕΛΜΕ ΘΕΣΠΡΩΤΙΑΣ ζητά την άμεση ανάκληση της υπουργικής απόφασης.
Καραπάνος Ευάγγελος
Ψήφισμα του Δημοτικού Συμβουλίου Ηγουμενίτσας για το ότι παραμένουν κλειστά τα Δημόσια Ι.Ε.Κ.
Το Δημοτικό Συμβούλιο του Δήμου Ηγουμενίτσας στη συνεδρίασή του της 20ης Νοεμβρίου 2015, διαπιστώνοντας ότι συνεχίζουν, ανεξήγητα, να παραμένουν κλειστά τα δημόσια ΙΕΚ, Αποφάσισε ομόφωνα
Να εκφράσει την ανησυχία του και να καταγγείλει το γεγονός της μη έναρξης των μαθημάτων .
Η απαράδεκτη αυτή ενέργεια, ακόμα και για περίοδο κρίσης, του Υπουργείου Παιδείας να κρατά κλειστά τα ΙΕΚ, να φέρνει σε απόγνωση μαθητές και γονείς, να επιτείνει την αγωνία των εκπαιδευτικών, δεν δικαιολογεί καμία κατανόηση και εγείρει ερωτηματικά.
Καλείται η Κυβέρνηση και οι αρμόδιοι να πάψουν να αδιαφορούν και να παίζουν με τις αγωνίες των ανθρώπων και τα όρια των φτωχών και αδύναμων οικογενειών. Δηλώνουμε περίτρανα ότι στηρίζουμε τη λειτουργία των δημόσιων ΙΕΚ γιατί είναι πυλώνας οικονομικής ανάπτυξης για την τοπική κοινωνία.
Από 29 Νοεμβρίου η ετήσια έκθεση της ΦΛΟΓΑΣ στην Ηγουμενίτσα
11/23/2015 No comments
Το τμήμα της Ηπείρου, ξεκινώντας από την Ηγουμενίτσα το 1991 δημιούργησε ένα ανθρώπινο δίκτυο με πυρήνες Αγάπης και εθελοντισμού και στους τέσσερις νομούς της Ηπείρου και έχει αναπτύξει μια ιδιαίτερα σημαντική δράση με αποτέλεσμα να αποτελεί σήμερα βασικό πυλώνα στο συνολικό έργο της Φλόγας. Στο πλαίσιο των δραστηριοτήτων του διοργανώνει και φέτος στην Ηγουμενίτσα την 24η Έκθεση χειροτεχνημάτων, κατασκευών και παραδοσιακών προϊόντων του τόπου μας , η οποία έχει γίνει θεσμός στον νομό μας και είναι αποτέλεσμα εθελοντικής εργασίας των φίλων μας. Τόσες ώρες δουλειάς, τόσος κόπος, μια δωρεά ψυχής από τις γυναίκες της Ηπείρου για τα «παιδιά της Φλόγας».
Στην Έκθεση συμμετέχουν με εργόχειρα, κατασκευές και παραδοσιακά προϊόντα της περιοχής μας φίλοι μας από τη Θεσσαλονίκη, την Πρέβεζα, τα Γιάννενα και όλος ο νομός Θεσπρωτίας και σχολεία με κατασκευές.
Η συμβολή των φίλων μάς ενθαρρύνει να συνεχίσουμε με αισιοδοξία τον αγώνα μας για ζωή και υγεία των «παιδιών» μας. Γι’ αυτό το λόγο σας προσκαλούμε και σας παρακαλούμε να επισκεφτείτε την Έκθεση που θα γίνει στο Πνευματικό Κέντρο της Ηγουμενίτσας «Πάνθεον» από 29 Νοεμβρίου 2015 (Εγκαίνια Έκθεσης: 11 π.μ. ) έως 6 Δεκεμβρίου 2015, για να στηρίξουμε όλοι τον αγώνα των παιδιών με καρκίνο.
Ηγουμενίτσα: Εκδήλωση για την Παγκόσμια Ημέρα Ατόμων με Αναπηρία με προβολή της ταινίας "Η ζωή αλλιώς" που δημιουργήθηκε από τα παιδιά της ΣΤΟΡΓΗΣ
Σας προσκαλούμε να γιορτάσετε μαζί μας την Παγκόσμια Ημέρα των Ατόμων με Αναπηρία την Τετάρτη 2 Δεκεμβρίου στο Κλειστό Γυμναστήριο Ηγουμενίτσας.
Πρώτη προβολή της ταινίας των παιδιών με αναπηρία του Ν.Θεσπρωτίας "Η ζωή αλλιώς".
Τετάρτη, 2 Δεκεμβρίου στις 5:00 μ.μ.
Διπλή συνεδρίαση του Δημοτικού Συμβουλίου Ηγουμενίτσας την Τετάρτη
ΣΥΝΕΔΡΙΑΣΗ ΠΡΩΤΗ:
Καλείστε σε συνεδρίαση του Δημοτικού Συμβουλίου Ηγουμενίτσας που θα γίνει στις 25 Νοεμβρίου 2015 ημέρα Τετάρτη και ώρα 18:00΄ στην αίθουσα συνεδριάσεων του Δημαρχιακού Μεγάρου (οδός Σουλίου αρ.3) για συζήτηση και λήψη απόφασης στο παρακάτω ένα και μοναδικό θέμα :
Ψήφιση Προϋπολογισμού Δήμου Ηγουμενίτσας οικονομικού έτους 2016.
-Εισηγήτριες:
α) Δηλαβέρη Ρεγγίνα – Αντιδήμαρχος.
β) Ανθίππη Λουκά – Προϊσταμένη Οικονομικής Υπηρεσίας Δήμου Ηγουμενίτσας.
ΣΥΝΕΔΡΙΑΣΗ ΔΕΥΤΕΡΗ:
Καλείστε σε συνεδρίαση του Δημοτικού Συμβουλίου Ηγουμενίτσας που θα γίνει στις 25 Νοεμβρίου 2015 ημέρα Τετάρτη και ώρα 19:00΄ στην αίθουσα συνεδριάσεων του Δημαρχιακού Μεγάρου (οδός Σουλίου αρ.3) για συζήτηση και λήψη αποφάσεων στα παρακάτω θέματα:
Συζήτηση - παρατηρήσεις - προτάσεις του Δήμου Ηγουμενίτσας επί του προς αναθεώρηση Περιφερειακού Πλαισίου Χωροταξικού Σχεδιασμού και Αειφόρου Ανάπτυξης Περιφέρειας Ηπείρου.
Υποβολή αιτήματος στο Υπουργείο Αγροτικής Ανάπτυξης και Τροφίμων για παραχώρηση έκτασης στη θέση «Νησάκι» της Δ.Κ. Νέας Σελεύκειας του Δήμου Ηγουμενίτσας, για την κατασκευή νέου Δημοτικού Κοιμητηρίου.
Καθορισμός τελών διαφήμισης.
Καθορισμός τελών Κοινοχρήστων Χώρων.
Μείωση δημοτικών τελών σε ευπαθείς κοινωνικά ομάδες.
Σχετικά με την με αριθμ. πρωτ. 2386/6-10-2015 αίτηση της Βασιλικής Γεωργιάδου χήρας Δημητρίου Ζάχου, κατοίκου Μορφατίου Ηγουμενίτσας.
-Εισηγητής: Δηλαβέρη Ρεγγίνα - Αντιδήμαρχος.
Υποβολή πρότασης για ένταξη του Δήμου Ηγουμενίτσας στην Ευρωπαϊκή Κίνηση Τοπικών και Περιφερειακών Αρχών «Σύμφωνο Δημάρχων» (Covenant of Mayors).
Υποβολή πρότασης για ένταξη του Δήμου Ηγουμενίτσας στην Ευρωπαϊκή Κίνηση «Ευρωπαϊκό Φόρουμ για την Ασφάλεια των Πόλεων» (“E.F.U.S. – European Forum for Urban Security”).
Υποβολή πρότασης για ένταξη του Δήμου Ηγουμενίτσας στο Μη Κερδοσκοπικό Ευρωπαϊκό Δίκτυο Τοπικών Αυτοδιοικήσεων «Ενεργειακές Πόλεις» (“Energy Cities”).
Υποβολή πρότασης για ένταξη του Δήμου Ηγουμενίτσας στην Ευρωπαϊκή Κίνηση «Ένωση Ευρωπαϊκών Πόλεων και Περιφερειών για τον Πολιτισμό” (“Les Rencontres”).
Υποβολή πρότασης για ένταξη του Δήμου Ηγουμενίτσας στην Ευρωπαϊκή Κίνηση «Ευρωπαϊκό Κοινωνικό Δίκτυο» (“European Social Network”).
Υποβολή πρότασης για ένταξη του Δήμου Ηγουμενίτσας στην Ευρωπαϊκή Κίνηση «Ευρωπαϊκή Συμμαχία των Πόλεων και των Περιφερειών για την ένταξη των Ρομά».
Υποβολή πρότασης για ένταξη του Δήμου Ηγουμενίτσας στην Ευρωπαϊκή Κίνηση «Ευρωμεσογειακό Δίκτυο» (“Euromed Cities Network”).
Υποβολή πρότασης για ένταξη του Δήμου Ηγουμενίτσας στην Ευρωπαϊκή Κίνηση «Ευρωπαϊκό Δίκτυο Πόλεων και Περιφερειών για την Κοινωνική Οικονομία» (“REVES”).
ΟΑΕΔ: Οριστικός Πίνακας Κατάταξης 19.101 Ανέργων π...
Τοποθέτηση της Λαϊκής Συσπείρωσης για τον προϋπολο...
Διήμερο σεμινάριο στην Ηγουμενίτσα για τις μεθόδου...
Ανακοίνωση από το Σωματείο Εμποροϋπαλλήλων και Λοι...
Ηγουμενίτσα: Διανομή τροφίμων (ρύζι) στη Διεύθυνση...
Ψηφίστηκε ο προϋπολογισμός του Δήμου Ηγουμενίτσας ...
Η Ε.Λ.Μ.Ε Θεσπρωτίας στηρίζει την πρωτοβουλία εκπα...
Σύλλογος Εργαζομένων ΟΤΑ Θεσπρωτίας: Στάση εργασία...
ΠΡΟΣΟΧΗ: Εξαπατούν πολίτες στο όνομα του ΚΕΘΕΑ και...
141.250€ στους Δήμους της Θεσπρωτίας για τα σχολεί...
ΕΡΩΤΗΣΗ Β. ΓΙΟΓΙΑΚΑ ΓΙΑ ΤΗ ΕΓΚΡΙΣΗ ΕΜΒΟΛΙΟΥ ΚΑΤΑ Τ...
Έναρξη μαθημάτων του Δημοσίου Ι.Ε.Κ. Ηγουμενίτσας ...
Σύλλογος εκπαιδευτικών Θεσπρωτίας: Συγκέντρωση sle...
Ανακοίνωση της ΕΛΜΕ ΘΕΣΠΡΩΤΙΑΣ σχετικά με τις αιφν...
Από 29 Νοεμβρίου η ετήσια έκθεση της ΦΛΟΓΑΣ στην Η...
Ηγουμενίτσα: Εκδήλωση για την Παγκόσμια Ημέρα Ατόμ...
Διπλή συνεδρίαση του Δημοτικού Συμβουλίου Ηγουμενί...
Ψήφισμα του Δημοτικού Συμβουλίου για τη στήριξη το...
Ο Φώτης Τ. Παπαγεωργίου, σχετικά με την Υγεία
IT'S TIME TO SLEEP NOW Ταινία θρίλερ με θέμα το bu...
Εκδήλωση για το Τοπικό Σχέδιο Δράσης για την Κοινω...
ΠΟΙΟΙ ΔΙΚΑΙΟΥΝΤΑΙ ΕΠΙΔΟΤΗΣΗ ΜΕΣΩ ΕΣΠΑ 60.000 ΕΥΡΩ
Σήμερα ανοίγει το πρόγραμμα 12.700 θέσεων στον ΟΑΕ...
Βίντεο Highlights: Θύελ. Γκρίκας-Ψάκας - Σύβοτα 0-...
Πρόβλημα με το ηλεκτρονικό σύστημα στις εκλογές τη...
Το νέο σχέδιο της Αστυνομίας στην Ήπειρο Που καταρ...
Λύση για τα δημόσια ΙΕΚ με διάθεση εκπαιδευτικών Δ...
ΕΡΩΤΗΣΗ Β. ΓΙΟΓΙΑΚΑ ΓΙΑ ΤΗΝ ΟΡΙΣΤΙΚΗ ΤΟΠΟΘΕΤΗΣΗ ΤΩ...
Oι βουλευτές της ΝΔ αποφάσισαν ποιον θα στηρίξουν ...
Πρώτη φορά αριστερά, με κλειστό για πρώτη φορά, το...
Να γίνει πλήρης αντισεισμικός έλεγχος όλων των δημ...
Δε θα κοπεί το ρεύμα στους ΤΟΕΒ της Ηπείρου Δέσμε...
Συνάντηση Μάριου Κάτση με τον Θωμά Πιτούλη
Δήμος Ηγουμενίτσας: Διαγωνισμός για 7 tablet Pc, 5...
Έκκληση: Χρειάζεται επειγόντως αίμα
Ισχυρή σεισμική δόνηση στη Λευκάδα,αισθητἠ και στα...
ΕΡΩΤΗΣΗ Β. ΓΙΟΓΙΑΚΑ ΓΙΑ ΤΗΝ ΑΠΑΛΛΑΓΗ ΑΠΌ ΤΟΝ ΦΠΑ Τ...
Φωτογραφίες και βίντεο από τα υπόλοιπα ματς της Α2...
Βίντεο Highlights: Σύβοτα - Πας Ηγουμενίτσας 2-1
Σημαντική συνάντηση του Μάριου Κάτση, για την υγεί...
Έξι προσλήψεις στον Δήμο Ηγουμενίτσας
ΚΕΔΕ: Έκτακτη συνέλευση την 1η Δεκεμβρίου για τα ο...
Ερώτηση Μάριου Κάτση και 42 Βουλευτών του ΣΥΡΙΖΑ, ...
ΕΡΩΤΗΣΗ Β.ΓΙΟΓΙΑΚΑ ΓΙΑ ΈΝΤΑΞΗ ΝΟΣΗΛΕΥΤΩΝ ΚΑΙ ΝΟΣΟΚ...
Ν.Δ.: Τα εκλογικά κέντρα στο Νομό Θεσπρωτίας
Σπουδαία εμφάνιση των μικτών ομάδων ΕΠΣ Θεσπρωτίας...
Να κρατήσουν τα ανακυκλώσιμα σκουπίδια στα σπίτια ...
ΕΡΩΤΗΣΗ Β. ΓΙΟΓΙΑΚΑ ΓΙΑ ΤΗ ΣΥΝΕΧΙΣΗ ΤΟΥ ΠΡΟΓΡΑΜΜΑΤ...
ΕΠΑΝΑΛΗΠΤΙΚΗ ΣΥΝΕΔΡΙΑΣΗ ΤΗΣ ΕΠΙΤΡΟΠΗΣ ΔΙΑΒΟΥΛΕΥΣΗΣ...
ΑΠΟΦΑΣΗ ΓΕΝΙΚΗΣ ΣΥΝΕΛΕΥΣΗΣ ΤΟΥ ΣΥΛΛΟΓΟΥ ΕΚΠΑΙΔΕΥΤΙ...
Συγκέντρωση τροφίμων απο τις Μανούλες Ηγουμενίτσας...
Χωρίς πλοία αύριο, από και προς Ηγουμενίτσα
ΣΩΜΑΤΕΙΟ ΕΜΠΟΡΟΫΠΑΛΛΗΛΩΝ & ΛΟΙΠΩΝ ΙΔΙΩΤΙΚΩΝ ΥΠΑΛΛΗ...
Τιμητική βράβευση στο 2ο Γενικό Λύκειο Ηγουμενίτσα...
''Χαμόγελο του Παιδιού'' και ACS ενώνουν τις δυνάμ...
Οι δηλώσεις Φίλη ανοίγουν την όρεξη των Αλβανών εθ...